|  |  |  |  |
| --- | --- | --- | --- |
| ***Приложение № 4*** | | |  |
| Критерии и методология за оценка на проектни предложения по Процедура за подбор на проекти – **BG14MFOP001 - 4.106 МИРГ- ШКБ - 1.2.1 „Подобряване на здравето, безопасността и условията на труд на рибарите ”** | | |  |
| **I. Методология за оценка на проектни предложения:** | | |  |
| Оценяват се само проектни предложения, получени чрез системата ИСУН 2020.  Оценката се извършва на база критерии, съдържащи се в Условията за кандидатстване, утвърдени от УС на МИРГ и ръководителя на Управляващия орган /УО/ на ПМДР 20014 – 2020 г.  Методологията и критериите не подлежат на изменение по време на провеждането на оценката.  Оценката на проектните предложения се извършва от комисия, назначена със заповед на Ръководителя на УО на ПМДР, в двуседмичен срок от крайния срок за подаването им.  Комисията оценява и класира проектните предложения до 3 месеца от нейното назначаване, а когато процедурата чрез подбор е открита с два или повече срока за подаване на проектни предложения – до 3 месеца за всяко отделно производство.   **Оценката включва:**  1. Административно съответствие и допустимост;  2. Техническа и финансова оценка.  Проверява се, дали проектното предложение отговаря на всички критерии, като за всеки критерий се поставя оценка "Да", "Не" или "Неприложимо".   В случай на установена в процеса на оценка липса на документи и/или други нередовности, на проектното предложение, УО на ПМДР уведомява бенефициента за тях, като определя срок за отстраняването им, който не може да бъде по-кратък от една седмица. | | |  |
| По време на оценката на проектното предложение, комуникацията с кандидата и редакцията на установени неточности по подаденото проектно предложение, ще се извършват електронно чрез профила на кандидата в ИСУН 2020, от който е подаден съответният проект.   Въз основа на резултатите от оценката, комисията изготвя оценителен доклад съгласно чл. 35 от ЗУСЕСИФ. | | |  |
| **II. Критерии за оценка** | | |  |
| **1. Административно съответствие и допустимост:** | | |  |
|  | | **ДА / НЕ / НЕПР** |  |
| 1. | Проектното предложение е подадено по реда, определен от УО в т. 23 от Условия за кандидатстване по настоящата процедура. |  да  не |  |
| 2. | Бизнес планът е попълнен в лева и е използван зададеният образец съгласно Условия за кандидатстване по настоящата процедура. |  да  не  непр |  |
| 3. | Във формуляра за кандидатстване са попълнени всички индикатори, посочени в т. 7 от Условията за кандидатстване по настоящата процедура. |  да  не |  |
| 4. | Налице са всички изискуеми документи и са попълнени съгласно изискванията, посочени в т. 24 от Условията за кандидатстване по настоящата процедура. |  да  не |  |
| 5. | Кандидатът е допустим съгласно изискванията в т. 11 от Условия за кандидатстване по настоящата процедура. |  да  не |  |
| 6. | Включените в проекта дейности са допустими за финансиране съгласно изискванията в т. 13 от Условия за кандидатстване по настоящата процедура. |  да  не |  |
| 7. | Разходите за финансиране са допустими съгласно изискванията в т. 14 от Условия за кандидатстване по настоящата процедура. |  да  не |  |
| 8. | Териториалният обхват за изпълнение на проекта съответства на посочения в т. 5 от Условията за кандидатстване по настоящата процедура. |  да  не |  |
| 9. | Проектното предложение допринася за постигане на специфичните цели по приоритета на Съюза, предвидени в член 6, параграф 5 на Регламент 508/2014. |  да  не |  |
| 10. | В проектното предложение са заложени съответно приложимите индикатори, съгласно т. 7 от Условията за кандидатстване по настоящата процедура. |  да  не |  |
| 11. | Срокът за изпълнението на проектното предложение е съобразен с максималния срок, указан в т. 18 от Условията за кандидатстване по настоящата процедура. |  да  не |  |
| 12. | Отстраняването на нередовностите по проектното предложение не е довело до подобряване на качеството му. |  да  не  непр |  |
| 13. | Представени са доказателства за изискуемия административен, финансов и оперативен капацитет. |  да  не |  |
| 14. | Техническият и/или технологиченият проект съдържа схема и описание на процесите на преработка, обосноваващи дейностите и разходите, за които се кандидатства в проектното предложение, както и показва капацитета на производство на преработените продукти . |  да  не  непр |  |
| 15. | Техническият и/или технологичен проект е изготвен и подписан от правоспособно лице. |  да  не  непр |  |
| 16. | Капацитетът на производствената програма в технологичния проект съответства на производствената програма на бизнес плана. |  да  не  непр |  |
| 17. | Операциите не са били физически завършени или изцяло осъществени преди подаването на проектното предложение, независимо дали всички свързани плащания са направени от бенефициента или не. |  да  не  непр |  |
| 18. | Количеството произвеждана продукция, заложена в технологичния проект и годишния производствения капацитет на всеки от предвидените активи, заложени в технологичния проект съответстват на количеството произвеждана продукция, заложена в производствената програма на бизнес плана и на годишния производствения капацитет на всеки от предвидените за закупуване активи, описани в представените оферти. |  да  не |  |
| 19. | Предвидените разходи в проектното предложение са допустими съгласно Условията за кандидатстване по настоящата процедура. В случай на наличие на недопустими разходи същите са установени и редуцирани. |  да  не |  |
| 20. | Общата стойност на безвъзмездната финансова помощ не надвишава определения максимален размер съгласно Условията за кандидатстване по настоящата процедура и не е под определения минимален размер |  да  не |  |
| 21. | Проектът е икономически жизнеспособен. |  да  не  непр |  |
| 22. | Проектното предложение е в съответствие с политиката на ЕС за равенство между половете, недискриминация и достъпност. |  да  не |  |
| 23. | Проектното предложение е в съответствие с политиката на ЕС за устойчиво развитие и опазване на околната среда. |  да  не |  |
| **При несъответствие с някое от посочените изисквания, проектното предложение се отхвърля!** | | |  |
| **2. Техническа и финансова оценка:** | | |  |
| |  |  | | --- | --- | | **Критерии за оценка и тяхната тежест** | **точки** | | Проекта се изпълнява от кандидати, представители на дребномащабен риболов, плавателен съд до 10 метра | 20 | | Проектът създава нови или запазва работни места:   * До 2 работни места – 10 т. * Над 2 работни места – 20 т. | 20 | | Проектът предвижда обучение | 20 | | Кандидат по проекта е лице до 40 г. и/или жена | 20 | | Проект включва нови методи и подходи за организиране на работния процес, вкл. нови технологии/оборудване и др. | 20 | | *Общо:* | *100* | | | |  |

**Критерий 1: “ Проекта се изпълнява от кандидати, представители на дребномащабен риболов, плавателен съд до 10 метра“**

Критерият се доказва с валидно разрешително за стопански риболов, съгласно Закона за рибарството и аквакултурите (ЗРА) удостоверение за придобито право за усвояване на ресурс от риба и други водни организми в предвидените от закона случаи. Ползвания от кандидата плавателен съд да е с обща дължина до 10 м и да не е съоръжен с влачени риболовни уреди(виж таблица 3 от приложение I към Регламент (ЕО) № 26/2004).

**Критерий 2: “ Проектът създава нови или запазва работни места“**

**До 2 работни места – 10 т.**

**Над 2 работни места – 20 т.**

Работните места трябва да бъдат създадени или запазени във връзка с инвестицията, изразени в еквивалент на пълен работен ден. Кандидатът заявява намеренията си в описанието на проектното предложение във Формуляра за кандидатстване Изпълнението на този критерий се проверява от МИРГ/УО на ПМДР в периода на мониторинг чрез справка средно-списъчен брой заети в предприятието.

**Критерий 3: “ Проектът предвижда обучение“**

Кандидатът заявява намеренията си в описанието на проектното предложение във Формуляра за кандидатстване. В случай, че бъде обучаван щатен персонал на кандидата, се представя списък с предвидените за обучение лица с описани работни позиции и заетост на наетите лица. В случай, че се предвижда обучение на лица, наети по време на изпълнение на проекта се представя индикативен брой на предвидените за обучение от кандидата лица.

Представят се програма за обучение и график с посочено място и време на обучението. Представят се правоспособност или други документи, доказващи компетентност на обучаващия или организацията провеждаща обучението.

**Критерий 4: “ Кандидат по проекта е лице до 40 г. и/или жена“**

Възрастта се доказва:

I. За физически лица и еднолични търговци с ЕГН.

II. Когато са юридически лица, отговарят на критерия „са на възраст до 40 години“, когато физически лица до 40 години:

1. са собственици на дружеството, или

2. притежават повече от половината от дружеството или кооперацията, или

3. са повече от половината от неограничено отговорните съдружници, или

4. притежават капитала на еднолично търговско дружество.

Възрастта се проверява по ЕГН на лицето.

Данните за управляващите лица, членовете на управителните органи и гласовете в общото събрание се проверяват служебно в търговския регистър.

Кандидатът представя декларация, в която да се попълни една или повече от горните опции.

Посочените критерии се проверяват към дататта на откриване на съответната процедура.

**Критерий 5: “ Проектът включва нови методи и подходи за организиране на работния процес, вкл. нови технологии/оборудване и др.“**

Критерият се доказва с подробно описание на нововъведението във формуляра за кандидатстване, съпроводено с подкрепящи документи /технологии, сертификати и др./

Новите методи и подходи се определят на база териториален обхват на МИРГ. Обследва се, дали нововъведението се прилага на територията към момента на кандидатстване.

Съответствието на проектното предложение с критерия се подкрепя и с подробно описание във Формуляра за кандидатстване към съответната проектна дейност.

**Проекти, получили по-малко от 30 точки няма да се разглеждат.**

За проектни предложения, които са получили еднакъв брой точки на етап „Техническа и финансова оценка“, класирането ще се извърши по реда на подаване на проектните предложения в ИСУН 2020.

**Проверка за окомплектованост на ПП. *(извършва се от МИРГ)***

Проектното предложение подадено чрез ИСУН преминава проверка за окомплектованост на изискуемите документи, съответстващи на изискванията заложени от УО на ПМДР съгласно Условия за кандидатстване по съответната мярка. Проектните предложения непреминали тази проверка се поставят в списък с ПП, които не са окомплектовани с всички задължително изискуеми документи, съответстващи на изискванията. Такива предложения не се допускат до следващия етап на подбор.